**ПРИВРЕМЕНИ ОРГАН ОПШТИНЕ НЕГОТИН**

**ОдлукА**

**о НАЧИНУ утврђивањА НАКНАДЕ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ ЗА 2018.годинУ НА ТЕРИТОРИЈИ ОПШТИНЕ НЕГОТИН**

**- НАЦРТ -**

**ПРЕДЛАГАЧ:**

**ОБРАЂИВАЧ:Општинска управа општине Неготин**

**РАЗМАТРА: Привремени орган општине Неготин**

**Неготин, новембар 2017. године**

На основу члана 87. став 1. и 2. Закона о заштити животне средине („Сл.гласник РС”, бр.135/2004, 36/2009 - др.закон, 72/2009- др.закон и 43/2011 - одлука УС, 14/2016), члана 56. став 2. Закона о пореском поступку и пореској администрацији ("Службени гласник РС", бр. 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 - др. закон, 62/2006 - др. закон, 63/2006 - испр. др. закона, 61/2007, 20/2009, 72/2009 - др. закон, 53/2010, 101/2011, 2/2012 - испр., 93/2012, 47/2013, 108/2013, 68/2014, 105/2014, 91/2015 - аутентично тумачење и 112/2015, 15/2016, 108/2016) и тачке 3. Одлуке о распуштању Скупштине општине Неготин и образовању Привременог органа општине Неготин („Службени гласник РС“; бр. 96/2017), Привремени орган општине Неготин, на седници одржаној \_\_\_\_\_\_\_\_\_2017. године, доноси

**ОдлукУ**

**о НАЧИНУ утврђивања НАКНАДЕ ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ ЗА 2018.годинУ НА ТЕРИТОРИЈИ ОПШТИНЕ НЕГОТИН**

**Члан 1.**

Накнада за заштиту и унапређење животне средине за 2018.годину задржава се у истом износу као 2017.године обвезницима накнаде који су то својство имали 2017.године.

**Члан 2.**

Општинска управа општине Неготин, Одељење за буџет, финансије и локалну пореску администрацију неће донети решењa о утврђивању накнаде за заштиту и унапређење животне средине за обвезнике из члана 1. ове одлуке, већ ће их јавним огласом обавестити о датуму доспећа пореских обавеза.

**Члан 3.**

Накнада за заштиту и унапређење животне средине, изузетно од члана 1. ове одлуке, утврђују се доношњем решења применом Одлуке о накнади за заштиту и унапређење животне средине ("Сл.лист општине Неготин" бр.31/2010) лицима која 2018.године први пут стичу својство обвезника накнаде и лицима која су били обвезници накнаде 2017.године а код којих у току 2018.године настану промене у чињеницама које се односе на непокретности које користе или на обављање активности које утичу на животну средину, а које су битне за утврђивање накнаде.

**Члан 4.**

Одлуку објавити у ,,Службеном листу општине Неготин,, и интернет страници општине Неготин.

**Члан 5.**

Одлука ступа на снагу осмог дана од дана објављивања у ,,Службеном листу општине Неготин,,.

Број: /2017-I/08  
\_\_\_\_\_\_\_\_\_\_\_2017. године  
Неготин

**ПРИВРЕМЕНИ ОРГАН ОПШТИНЕ НЕГОТИН  
ПРЕДСЕДНИК**

***Владимир Величковић, дипл.педагог физичке културе, с.р.***

**О б р а з л о ж е њ е**

Правни основ за доношење Oдлуке o начину утврђивању накнаде за заштиту и унапређење животне средине за 2018. годину на територији општине Неготин садржан је у члану 56. Закона о пореском поступку и пореској администрацији ("Службени гласник РС", бр. 80/2002, 84/2002 - испр., 23/2003 - испр., 70/2003, 55/2004, 61/2005, 85/2005 - др. закон, 62/2006 - др. закон, 63/2006 - испр. др. закона, 61/2007, 20/2009, 72/2009 - др. закон, 53/2010, 101/2011, 2/2012 - испр., 93/2012, 47/2013, 108/2013, 68/2014, 105/2014, 91/2015 - аутентично тумачење и 112/2015, 15/2016) који гласи:

,,Изузетно, на предлог Владе Републике Србије (у даљем тексту: Влада), Народна скупштина Републике Србије може одлучити да се за поједине врсте пореза утврђени износи из претходне године за текућу годину задрже на истом нивоу или ревалоризују на вишем или нижем нивоу, применом одговарајуће формуле, у складу са прописом.

На начин из става 1. овог члана, на предлог општинског, односно градског већа, може поступити и скупштина јединице локалне самоуправе, у вези јавног прихода за чије је увођење законом овлашћена.

У случају из ст. 1. и 2. овог члана, Пореска управа не доноси решење о утврђивању пореза, већ јавним огласом обавештава пореске обвезнике о индексу ревалоризације и дану када, у складу са законом, порез доспева и евидентира ревалоризоване износе, у складу с одредбом члана 62 овог закона.,,

Такође, члан 87. став 1. Закона о заштити животне средине („Сл.гласник РС”, бр.135/2004, 36/2009 - др.закон, 72/2009- др.закон и 43/2011 - одлука УС, 14/2016), прописује:,,Јединица локалне самоуправе може, из оквира својих права и дужности, прописати накнаду за заштиту и унапређивање животне средине.“, а у ставу 2. истог члана:,,Накнаду из става 1. овог члана својим актом прописује скупштина јединице локалне самоуправе.“

Одлука о распуштању Скупштине општине Неготин и образовању Привременог органа општине Неготин („Сл.гласник РС“ бр. 96/2017) у тачки 3. уређује да Привремени орган обавља текуће и неодложне послове из надлежности Скупштине општине и извршних органа општине Неготин утврђене законом и Статутом општине, до конституисања Скупштине и избора извршних органа општине након одржаних избора у складу са законом.

Обзиром да висина накнаде за заштиту и унапређње животне средине није мењана од 2010.године и да су обвезници накнаде након седам година од примене Одлуке о накнади за заштиту и унапређење животне средине ("Сл.лист општине Неготин" бр.31/2010) упознати са висином наканде и роковима доспећа својих обавеза доношењем Oдлуке o начину утврђивању накнаде за заштиту и унапређење животне средине за 2018. годину на територији општине Неготин обезбеђена је правна сигурност грађана и правних лица и довољна обавештеност у вези измиривања њихових обавеза по основу ове накнаде.

Доношењем ове одлуке није противуречно пореској политици Општине Неготин да се прошири база и круг пореских обвезника јер уређује доношење решења само лицима која 2018.године први пут стичу својство обвезника накнаде и лицима која су били обвезници накнаде 2017.године а код којих у току 2018.године настану промене у чињеницама које се односе на непокретности које користе или на обављање активности које утичу на животну средину, а које су битне за утврђивање накнаде.

У циљу стабилног и предвидљивог финансирања Општине Неготин и стабилног и предвидљивог финансијког планирања индивидуалних прихода и расхода праваних субјекта са територије Општине Неготин, процењено је да је потребно применити члан 56. став 2. Закона о пореском поступку и пореској администрацији за јавни приход Општине Неготин од накнаде за заштиту и унапређење животне средине.

За реализацију ове одлуке није потребно издвојити финансијска средства из буџета општине Неготин.